**Samuel Sánchez Gonzalez** (s. 5. helmikuuta 1978 Oviedo) on espanjalainen maantiepyöräilijä ja olympiavoittaja. Hänen ammattilaisuransa alkoi vuonna 2000 Baskimaan joukkueessa Euskaltel-Euskadi, jota hän edusti vuoteen 2013 saakka. Sánchez on, harvinaista kyllä, ei-baski – epätavallista Euskaltelin joukkueessa. Hän siirtyi 2014 BMC Racing Teamiin, josta hänet erotettiin dopinkäryn seurauksena 2017.

Sánchez on menestynyt sekä mäkisissä maastoissa ajettavissa yhden päivän klassikoissa että etappikilpailuissa. Hän on myös yksi parhaista alamäkiajajista. Sánchez saavutti ensimmäisen merkittävän voittonsa vuoden 2005 Espanjan ympäriajossa, jossa hän voitti 13. etapin ja sijoittui kokonaiskilpailussa Roberto Herasin dopingkäryn jälkeen lopulta kymmenenneksi.

Asturialainen voitti 2006 kaksi etappia Baskimaan ympäriajossa ja sijoittui toiseksi La Flèche Wallonne -klassikossa Belgiassa. Vuoden 2006 Vueltassa Sánchez voitti kolmannentoista etapin karattuaan pääjoukolta alamäessä ja pitämällä niukan eron maaliin asti. Hän sijoittui ympäriajossa lopulta seitsemänneksi. Sánchezin loppukausi oli erinomainen: hän voitti Züri-Metzgeten, oli toinen Lombardian ympäriajossa Paolo Bettinin jälkeen ja neljäs maantieajon MM-kilpailussa. UCI ProTour-sarjan loppupisteissä Sánchez oli toinen Alejandro Valverden jälkeen.

Vuonna 2007 Sánchez sijoittui Espanjan ympäriajossa kolmanneksi voittaen lisäksi kolme etappia. Pekingissä 2008 hän voitti maantieajon olympiakultaa oltuaan loppukirissä paras kuuden miehen kärkiryhmästä ennen Davide Rebelliniä ja Fabian Cancellaraa. Espanjan ympäriajossa 2009 hän sijoittui Alejandro Valverden jälkeen toiseksi.

Sánchez sijoittui Ranskan ympäriajossa 2010 alun perin neljänneksi, mutta nousi Alberto Contadorin dopingkäryn myötä kolmanneksi. Seuraavan vuoden Ranskan ympäriajossa Sánchez voitti Luz-Ardideniin päättyneen 12. etapin. Hän voitti myös mäkikirikilpailun ja nousi Contadorin hylkäyksen myötä kokonaiskilpailussa viidenneksi. Vuonna 2012 hän voitti Baskimaan ympäriajon sekä sijoittui toiseksi Katalonian ja Lombardian ympäriajoissa.

Sanchez antoi 9. elokuuta 2017 kasvuhormonia sisältäneen dopingnäytteen. B-näytteen vahvistettua tuloksen BMC Racing Team erotti hänet tallista lokakuussa 2017.

Tärkeimmät saavutukset
----------------------

2002
Baskimaan ympäriajo, kokonaiskilpailussa kymmenes
2003
Tour du Haut Var, toinen
Baskimaan ympäriajo, kokonaiskilpailussa kolmas
Liège–Bastogne–Liège, kuudes
Pariisi–Nizza-ajo, kahdeksas
2004
Espanjan ympäriajo, kokonaiskilpailussa 15.
Escalada a Montjuich, voitto
Euskal Bizikleta, kolmas
Liège–Bastogne–Liège, nejjäs
Baskimaan ympäriajo, kokonaiskilpailussa kahdeksas
2005
Espanjan ympäriajo: kokonaiskilpailussa kymmenes, etapin 13 voitto, etapilla 15 toinen
Italian ympäriajo: kokonaiskilpailussa 17.
UCI ProTour, 55.
Escalada a Montjuich, voitto
Vuelta Ciclista Asturias, pistekilpailun voitto
Züri-Metzgete, viides
Clásica de San Sebastián, kymmenes
2006
Espanjan ympäriajo: kokonaiskilpailussa 7. etapin 13 voitto, etapilla 20 (aika-ajo) toinen, etapilla 17 kolmas
Baskimaan ympäriajo, kokonaiskilpailussa kuudes, etappien 2 ja 3 voitto
Vuelta Ciclista Asturias, etapin 3 voitto
UCI ProTour, toinen
Züri-Metzgete, voitto
La Flèche Wallonne, toinen
Lombardian ympäriajo, toinen
Maantieajon MM-kilpailu, neljäs
Pariisi–Nizza, kokonaiskilpailussa neljäs, pistekilpailun voitto
2007
Espanjan ympäriajo, kokonaiskilpailussa kolmas, yhdistelmäkilpailussa toinen, pistekilpailussa kolmas, etappien 15, 19 ja 20 (aika-ajo) voitto, etapilla 10 kolmas
Baskimaan ympäriajo, kokonaiskilpailussa kolmas, etapin 6 (aika-ajo) voitto
Lombardian ympäriajo, kolmas
Maantieajon MM-kilpailu, seitsemäs
Pariisi–Nizza, kokonaiskilpailussa yhdeksäs
Katalonian ympäriajo, etapin 7 voitto
UCI ProTour, yhdeksäs
2008
Ranskan ympäriajo, kokonaiskilpailussa seitsemäs, etapilla 17 toinen
Olympialaiset, maantieajon voitto, aika-ajossa kuudes
Vuelta Ciclista Asturias, etapin 2b (aika-ajo) voitto
UCI ProTour, 84.
2009
GP Llodio, voitto
Espanjan ympäriajo, kokonaiskilpailussa toinen, etapilla 20 (aika-ajo) toinen, etapilla 14 kolmas
Baskimaan ympäriajo, kokonaiskilpailussa toinen, pistekilpailun voitto
La Flèche Wallonne, neljäs
Katalonian ympäriajo, kokonaiskilpailussa yhdeksäs
Liège–Bastogne–Liège, kymmenes
Maantieajon MM-kilpailu, neljäs
Lombardian ympäriajo, toinen
Maailmanrankingissa kolmas
2010
Pariisi–Nizza, kokonaiskilpailussa neljäs
Baskimaan ympäriajo, kokonaiskilpailussa seitsemäs, pistekilpailun ja etapin 4 voitto
Klasika Primavera, voitto
Ranskan ympäriajo, kokonaiskilpailussa kolmas, etapilla 8 toinen, etapilla 14 kolmas
Vuelta a Burgos, kokonais- ja pistekilpailun sekä 2. ja 5. etapin voitto
Lombardian ympäriajo, kuudes
2011
Pariisi–Nizza, kokonaiskilpailussa viides
GP Miguel Indurain, voitto
Baskimaan ympäriajo, kokonaiskilpailussa kuudes, etapin 4 voitto
La Flèche Wallonne, kolmas
Ranskan ympäriajo, kokonaiskilpailussa viides, mäkikirikilpailun voitto, etapin 12 voitto, etapeilla 14 ja 19 toinen
Vuelta a Burgos, etapin 1 voitto
2012
Katalonian ympäriajo, kokonaiskilpailussa toinen, etapin 6 voitto
Baskimaan ympäriajo, kokonais- ja pistekilpailun sekä etappien 3 ja 6 (aika-ajo) voitto
Liège–Bastogne–Liège, seitsemäs
Lombardian ympäriajo, toinen
2013
Italian ympäriajo, kokonaiskilpailussa 12. etapilla 18 (ylämäkiaika-ajo) toinen
Critérium du Dauphiné, etapin 7 voitto
Espanjan ympäriajo, kokonaiskilpailussa kahdeksas
2014
Espanjan ympäriajo, kokonaiskilpailussa kuudes
Lombardian ympäriajo, viides
2015
Ranskan ympäriajo, kokonaiskilpailussa 12:s
2016
Baskimaan ympäriajo, kokonaiskilpailussa kuudes, 4. etapin voitto
La Flèche Wallonne, kuudes
Liège–Bastogne–Liège, neljäs

Lähteet
-------

* Samuel Sánchez Trap–Friis-tietokannassa (englanniksi)
* Saavutukset cyclingarchives.com-sivustolla (englanniksi)
* Samuel Sánchez Pro Cycling Stats -tietokannassa (englanniksi)

### Viitteet

1. 1 2  Olympiavoittajan ura päättymässä nolosti – jäi kiinni dopingista ja sai potkut *suomiurheilu.com*.  5.10.2017. Viitattu 7.2.2018.
2. 1 2  Contador kahden vuoden pannaan, menetti Tourin ja Giron voitot *procycling.fi*.  6.2.2012.  Arkistoitu 9.2.2012. Viitattu 16.3.2012.
3. ↑  Rankings as of 20.10.2007 updated after Giro di Lombardia *uciprotour.com*.  20.10.2007.  Arkistoitu 13.9.2012. Viitattu 20.9.2009. (englanniksi)
4. ↑  Rankings as of 20.09.2008 updated after Tour de Pologne *uciprotour.com*.  20.9.2008. Viitattu 20.9.2009. (englanniksi)[vanhentunut linkki]
5. ↑  Sanctions, Period of Ineligibily, Disqualification UCI. Viitattu 19.3.2012. (englanniksi)
6. ↑  UCI World Ranking *uci.ch*.  19.10.2009. Viitattu 19.10.2009. (englanniksi)
7. ↑  Sánchez wins final stage of Burgos *cyclingnews.com*.  8.8.2010. Viitattu 10.8.2010.

Miesten maantiepyöräilyn maantiejon olympiavoittajat

|  |
| --- |
| 1896: Aristeídis Konstantinídis |
1912: Rudolph Lewis |
1920: Harry Stenqvist |
1924: Armand Blanchonnet |
1928: Henry Hansen |
1932: Attilio Pavesi |
1936: Robert Charpentier |
1948: José Beyaert |
1952: André Noyelle |
1956: Ercole Baldini |
1960: Viktor Kapitonov |
1964: Mario Zanin |
1968: Pierfranco Vianelli |
1972: Hennie Kuiper |
1976: Bernt Johansson |
1980: Sergei Suhorutšenkov |
1984: Alexi Grewal |
1988: Olaf Ludwig |
1992: Fabio Casartelli |
1996: Pascal Richard |
2000: Jan Ullrich |
2004: Paolo Bettini |
2008: Samuel Sánchez |
2012: Aleksandr Vinokurov |
2016: Greg Van Avermaet |
2020: Richard Carapaz |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Espanja

 |

 |